stanford-oval/wikipedia huggingface dataset:
Ophioderma squamosissimum

| Ophioderma squamosissimum |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Käärmetähdet Ophiuroidea
Lahko::  Ophiurida
Heimo::  Ophiodermatidae
Suku::  Ophioderma
Laji::  squamosissimum
Kaksiosainen nimi
 Ophioderma squamosissimum  Lütken, 1856 
Infobox OKNimi-testi OK: 
Ophioderma squamosissimum (myös Ophioderma squamosissimus) on punainen käärmetähti, jota pidetään joskus riutta-akvaariossa. Se kasvaa halkaisijaltaan 20 cm pitkäksi. Sillä on kolikkomainen keskusta ja pitkät, suomuiset lonkerot. Se on kotoisin Karibialta, missä se elää 3–85 metrin syvyydessä koralliriutoilla.
Ominaisabsorptionopeus

Ominaisabsorptionopeus (engl. specific absorption rate, SAR) on suure, joka kertoo miten paljon energiaa radiotaajuisesta sähkömagneettisesta kentästä absorboituu ihmiskehon kudoksiin esimerkiksi käytettäessä matkapuhelinta, oleskeltaessa radiolähettimen läheisyydessä tai magneettikuvaustutkimuksen aikana. Yhdysvaltain Federal Communications Commission on asettanut yhdellä kudosgrammalla mitattuna rajaksi 1,6 W/kg, jota Yhdysvalloissa myytävien matkapuhelinten SAR-arvo ei saa ylittää. EU:ssa sama raja on 2,0 W/kg mitattuna 10 grammalla kudosta[lähde? ].
Matkapuhelimet lähettävät ja vastaanottavat radioaaltoja eli sähkömagneettista säteilyä. Pitkän aikavälin seuraamuksista altistuttaessa sähkömagneettiselle säteilylle ei ole toistaiseksi varmaa tietoa. On olemassa sekä tutkimuksia, jotka yhdistävät matkapuhelimen käytön syöpään, että tutkimuksia, joiden tulokset kyseenalaistavat nämä tutkimukset[lähde? ].
Säteilyturvakeskuksen suositukset

Sähkömagneettiselta säteilyltä suojautumiseen pätee samat periaatteet kuin muultakin säteilyltä suojautumiseen. Säteilyturvakeskus toteaa, että suurin sähkömagneettisen säteilyn altistus on kännykän käyttäjillä. Siksi kännykänkäyttäjien on hyvä tietää seuraavat asiat jos haluaa vähentää omaa tai läheistensä altistumista :
Matkapuhelinten valmistajat ilmoittavat SAR-arvon puhelimien teknisten tietojen mukana. SAR-arvoja voi vertailla Säteilyturvakeskuksen sivuilla.
Päähän kohdistuva säteily vähenee pieneen osaan käyttämällä handsfree-laitetta.
Vanhempia suositellaan varmuuden vuoksi rajoittamaan lastensa matkapuhelimen puhekäyttöä. Tekstiviestiä lähetettäessä altistuminen on minimaalista.
Pienikin väli puhelimen ja kehon välillä, esimerkiksi vyökotelo, vähentää altistumista.
Tatuoitu tai meikattu iho kännykkää vasten saattaa aiheuttaa yliherkkyysreaktion[lähde? ].
Heikossa tukiaseman kentässä samoin kuin muodostaessaan yhteyttä matkapuhelin voi säteillä sata kertaa voimakkaammin kuin hyvässä kentässä.
Niin sanotuista kännykkäsuojista ei ole suurta hyötyä, sillä matkapuhelin nostaa tehoa, kun yhteys tukiasemaan heikkenee suojan takia.
Aiheesta muualla

Sosiaali- ja terveysministeriön asetus ionisoimattoman säteilyn väestölle aiheuttaman altistumisen rajoittamisesta
Nokian mallikohtaiset SAR-tiedot (Arkistoitu – Internet Archive)
Antennessa SAR measurement bench (Arkistoitu – Internet Archive)
Säteilyturvakeskus
Matkapuhelinten säteilyn mittaukset (Arkistoitu – Internet Archive)
Niinisalo

Niinisalo on kylä ja taajama Kankaanpäässä. Se sijaitsee noin viiden kilometrin päässä kaupungin keskustasta koilliseen Parkano–Jyväskylä-tien suunnassa Pori–Haapamäki-radan varrella. Kylästä lähtevät myös seututiet Karviaan ja Jämijärven kautta Ikaalisiin. Kylän kaakkoispuolella on matalahko, Jämijärven kautta Kyrösjärveen laskeva Valkiajärvi. Kylässä toimii peruskoulun ala-aste, jossa ovat luokat 1−6. Siellä on myös vuonna 1965 valmistunut seurakuntatalo. Arkkitehti Thure Hellströmin suunnittelema Niinisalon rautatieasemarakennus on vuodelta 1933.
Historiaa

Niinisalon kautta kulki aikoinaan historiallinen Hämeen ja Pohjanmaan välinen Kyrönkankaantie. Se oli keskiajalla Suomen pääteitä ja ainoa kesällä kuljettavissa ollut reitti Satakunnasta ja Hämeestä Pohjanmaalle. Tie on pääosin nykyisinkin olemassa ja varuskunnan eteläpuolelta lähtien myös vapaasti kuljettavissa. Pari kilometriä varuskunnasta etelään Kuninkaanlähteen suuntaan sijaitsee tunnettu Viidentienristeys, josta erkanevat sivutiet Kankaanpään keskustaan, Taulunkylään ja Vihunkylään.
Niinisalon koulu

Niinisalon kansakoulu aloitti toimintansa vuokratiloissa vuonna 1907, ja vuonna 1910 sille valmistui oma talo Jokivarteen. Suuren oppilasmäärän vuoksi perustettiin vuonna 1945 Niinisalon läntinen kansakoulu, joka sai oman talon vuonna 1950. Koulut yhdistettiin vuonna 1967, minkä jälkeen Jokivarren koulutalo myytiin Niinisalon maamiesseuralle. Nykyinen koulutalo valmistui vuonna 1966 alun perin keskikouluksi. Niinisalon koulupiiriin yhdistettiin lakkautetut Karhusaaren ja Korvaluoman koulut, edellinen vuonna 1969 ja jälkimmäinen 2000, minkä jälkeen Niinisalon koulu on ollut ainoa Kankaanpään koillisosassa sijaitseva koulu. Kankaanpäässä siirryttiin peruskoulujärjestelmään vuonna 1974, ja yläasteen koulun valmistuttua Kankaanpään keskustaan vuonna 1977 ala-asteen koulu siirtyi siltä vapautuneisiin tiloihin. Vanhoissa Niinisalon läntisen kansakoulun tiloissa aloittivat toimintansa Kankaanpään kaupunginmuseo ja Tykistömuseo.
Niinisalon koulu joutui sisäilmaongelmien vuoksi siirtymään pois omista tiloistaan vuonna 2018. Koulu muutti aluksi Niinisalon seurakuntataloon ja sieltä syksyllä 2021 kaupunginmuseon tiloihin.
Varuskunta

Niinisalossa toimii Porin prikaatin Niinisalon toimipiste (ent. Tykistöprikaati) joukkoyksiköineen ja vuoden 2012 loppuun Koeampumalaitos. Satakunnan Sotilassoittokunta toimi vuoden 2013 loppuun asti. Varuskunta on Kankaanpään toiseksi suurin työnantaja kaupungin jälkeen. Niinisalossa ovat toimineet myös YK-Koulutuskeskus ja RUK. Niinisalossa sijaitsee myös Niinisalon rautatieasema.
Kaupunginmuseo

Niinisalon kulttuurikohteisiin kuuluu Kankaanpään kaupunginmuseo, jonka yhteydessä ovat Räikkeen taidekokoelma ja Varuskuntaosasto. Kaupunginmuseo toimii entisessä kansakoulussa. Varuskantaosastolla on esillä mm. vuosina 1945–1947 toiminut Niinisalon internaatti eli sisäoppilaitos sotaveteraaneille, joilta koulu oli jäänyt kesken sodan vuoksi. Oppilaiden keski-ikä oli 25 vuotta ja vanhin oppilas oli 36-vuotias.
Vuodesta 1977 lähtien Niinisalon kansakoulurakennuksessa  oli tykistöaselajin erikoismuseo, Tykistömuseo. Museo siirrettiin 1997 keskeisemmälle paikalle Hämeenlinnaan.
Aiheesta muualla

Wikimedia Commonsissa on kuvia tai muita tiedostoja aiheesta .
Tykistöprikaati (Arkistoitu – Internet Archive)
Niinisalon varuskuntakerho (Arkistoitu – Internet Archive)
Valtakunnallisesti merkittävät rakennetut kulttuuriympäristöt Suomessa / Niinisalon kasarmialue
Niinisalon Lamellikasarmi 1930-luvulta.
Ophiarachna incrassata

| Ophiarachna incrassata |
| --- | --- |

Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Käärmetähdet Ophiuroidea
Lahko::  Ophiurida
Heimo::  Ophiodermatidae
Suku::  Ophiarachna
Laji::  incrassata
Kaksiosainen nimi
 Ophiarachna incrassata  K.M.Heller, 1931 
Katso myös
   Ophiarachna incrassata Commonsissa 
Infobox OKNimi-testi OK: 
Ophiarachna incrassata on vihreä käärmetähti. Se on kotoisin indopasifiselta merialueelta. Käärmetähdeksi sillä on suhteellisen paksut ja lyhyet lonkerot verrattuna keskikiekon kokoon. Näitä käärmetähtiä myydään toisinaan meriakvaarioihin, mutta sellaisen pitäminen on riski, sillä nälkäinen yksilö voi syödä muita akvaarion asukkaita, jopa pieniä kaloja.
Orosháza

| Orosháza |
| --- | --- |
 Kaupungin keskustaa.
 lippu:  vaakuna
 Orosháza
 Koordinaatit: 46°34′00″N, 20°40′00″E 
Valtio:  Unkari
Alue:  Dél-Alföld
Lääni:  Békés
Seutukunta:  Orosháza
Pinta-ala:  
 – Kokonaispinta-ala:  202.22 km²
Väkiluku (2009):  30 032
 – Väestötiheys:  148.5 as./km²
Aikavyöhyke:  UTC+1
 – Kesäaika:  UTC+2
 
 http://www.oroshaza.hu/ 
Infobox OKVirheellinen NIMI-arvo: 
Orosháza on kaupunki Unkarin kaakkoisosassa sijaitsevassa Békésin läänissä. Kaupungin pinta-ala on 202,22 neliökilometriä ja asukkaita on 30 032 (2009). Orosháza on merkittävä koulutuksen, kulttuurin ja vapaa-ajan keskus. Kaupungissa sijaitsee myös muun muassa suuri arboretum (Rágyánszky), jossa voi nähdä yli 2 000 kasvilajia.
Aiheesta muualla

Kuvia tai muita tiedostoja aiheesta Orosháza Wikimedia Commonsissa
Kaupungin kotisivut
Niskasjärvi

| Niskasjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Juupajoki
Koordinaatit:  61°48′40″N, 24°32′48″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Leppähampaanjoen valuma-alue (35.75)
Laskujoki:  oja Lauttaseen 
Järvinumero:  35.756.1.006
Mittaustietoja
Pinnankorkeus:  126,4 m  
Rantaviiva:  0,584 km  
Pinta-ala:  2,382 ha  
Saaria:  ei saaria 
 fiNiskasjärvi 
Niskasjärvi  on Pirkanmaalla Juupajoen Kopsamon lähellä sijaitseva järvi.
Maantietoa

Järven pinta-ala on 2,4 hehtaaria ja se on 200 metriä pitkä ja 150 metriä leveä. Se sijaitsee Muhujärven länsipuolella Lauttasen vieressä pienten mäkien välisessä painaumassa. Järvellä ei ole kartan mukaan saaria. Sen rantaviivan pituus on 600 metriä ja sen rannat ovat metsämaata. Etelärannalla on vapaa-ajan asunto. Sinne tulee tie Sahrajärveltä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Leppähampaanjoen valuma-alueella (35.75), jonka Sahajoen valuma-alueeseen (35.756) se kuuluu. Järven vedenpinnan korkeus on 126,4 metriä mpy. Järveen ei tule muualta ojia ja sen laskuoja laskee Lauttaseen. Ojalla on pudotusta 0,8 metriä. Vesireitti jatkuu Muhujärveen ja edelleen Sahajokeen.
Historiaa

Vuoden 1957 peruskartassa järven rannassa oli maatila, jonka pellot ulettuivat molemmille järven rannoille. Vuoden 1977 kartassa oli pellot jo metsitetty.
Orosei

| Orosei (Orosèi) |
| --- | --- |

 Sijainti Nuoron maakunnassa
 Orosei
 Koordinaatit: 40.379°0′0″N, 9.694°0′0″E 
Valtio:   Italia
Alue:  Sardinia
Maakunta:  Nuoro
Pinta-ala:  
 – Kokonaispinta-ala:  91,00 km²
Korkeus:  19 m
Väkiluku:  7 034
Aikavyöhyke:  UTC+1
 – Kesäaika:  UTC+2
Postinumero:  08028
Suuntanumero(t):    0784
Rekisterikilpi:  NU
 
 http://www.comune.orosei.nu.it 
Infobox OKVirheellinen NIMI-arvo: 
Orosei (sardiksi Orosèi) on kaupunki ja kunta Italiassa Sardinian hallintoalueella Nuoron maakunnassa. Kunnassa on arviolta 7 034 asukasta (vuonna 2016) ja sen pinta-ala on 91,00 neliökilometriä. Se sijaitsee 19 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Orosei Wikimedia Commonsissa
Nuoron maakunta
Aritzo | Arzana | Atzara | Austis | Bari Sardo | Baunei | Belvì | Birori | Bitti | Bolotana | Borore | Bortigali | Cardedu | Desulo | Dorgali | Dualchi | Elini | Fonni | Gadoni | Gairo | Galtellì | Gavoi | Girasole | Ilbono | Irgoli | Jerzu | Lanusei | Lei | Loceri | Loculi | Lodine | Lodè | Lotzorai | Lula | Macomer | Mamoiada | Meana Sardo | Noragugume | Nuoro | Oliena | Ollolai | Olzai | Onanì | Onifai | Oniferi | Orani | Orgosolo | Orosei | Orotelli | Ortueri | Orune | Osidda | Osini | Ottana | Ovodda | Perdasdefogu | Posada | Sarule | Silanus | Sindia | Siniscola | Sorgono | Talana | Tertenia | Teti | Tiana | Tonara | Torpè | Tortolì | Triei | Ulassai | Urzulei | Ussassai | Villagrande Strisaili
Orostachys

| Orostachys |
| --- | --- |
 Orostachys.
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Aitokaksisirkkaiset
Lahko::  Saxifragales
Heimo::  Maksaruohokasvit
Suku::  Orostachys  Fisch.
Infobox OKNimi-testi OK: 
Orostachys on maksaruohokasveihin kuuluva kasvisuku, jossa on kaksitoista lajia. Ne esiintyvät Keski- ja Itä-Aasiassa, kaksi lajia (O. spinosa ja O. thyrsiflora) esiintyy myös Venäjän Euroopan puolisessa osassa. Suvun kasvit kasvavat tyypillisesti vuoristoissa kivialustalla. Ne muodostavat möyheälehtisiä ruusukkeita, joiden keskeltä kohoaa korkea tähkämäinen kukinto, jonka lakastuttua lehtiruusuke kuolee. Kasvutapa muistuttaa mehitähtiä, mutta Orostachys on lähempää sukua aasialaisille maksaruohoille.
Lajit

Orostachys boehmeri
Orostachys cartilaginea
Orostachys chanetii
Orostachys fimbriata
Orostachys gorovoii
Orostachys japonica
Orostachys malacophylla
Orostachys maximowiczii
Orostachys minuta
Orostachys paradoxa
Orostachys spinosa
Orostachys thyrsiflora
Nokia 3610

| Nokia 3610 |
| --- | --- |
Julkaistu:  2002
Käyttöverkot:  GSM 900/1800
Mitat:  105 × 45 × 22
Paino:  92
Näytön kuvatarkkuus:  96 × 65
Värien lukumäärä:  1
Muisti:  200 nimeä puhelinluettelossa, ei muistikorttipaikkaa
Kamera:  ei
Radio:  ei
Musiikkisoitin:  ei
Valmiusaika:  maks. 170 h
Puheaika:  maks. 3 h 50 min
Infobox OKNimi-testi OK: 
Nokia 3610 on Nokian vuonna 2002 julkaistu matkapuhelin.
Ominaisuudet

ennakoiva tekstinsyöttö
vaihdettavat värikuoret
laskin
sekuntikello
kuvaviestit
pelit: Dance 2 Music, Link5, Magic Draw, Space Impact, Snake II, Bumper
Panoplosaurus

| Panoplosaurus |
| --- | --- |
 Holotyypin kallo
 Myöhäisliitukausi 76 Ma  PreЄ Є O S D C P T J K Pg N  ↓   
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Matelijat Reptilia
Ylälahko::  Dinosaurukset Dinosauria
Lahko::  †Linnunlantioiset Ornithischia
Alalahko::  †Thyreophora
Osalahko::  †Ankylosauria
Heimo::  †Nodosauridae
Suku::  †Panoplosaurus  Lambe, 1919
Laji::  mirus
Kaksiosainen nimi
 † Panoplosaurus mirus  Lambe, 1919 
Katso myös
   Panoplosaurus Commonsissa 
Infobox OKNimi-testi OK: 
Panoplosaurus (tarkoittaa ”täysin panssaroitua liskoa”) oli yksi viimeisimmistä nodosaureista ennen kuin ne kuolivat sukupuuttoon ja panssaroitujen dinosaurusten lokeron täyttivät nuijahäntäpanssariselät. Se oli yksi heimonsa parhaimmiten tunnetuista jäsenistä, siitä tunnetaan kaksi osittaista luurankoa ja kolme kalloa. Viime aikoihin asti sitä on pidetty Edmontonian lajina, mutta nykyään se luetaan omaan sukuunsa.
Kuvaus Dinosaur park muodostuman jättimäisistä kasvinsyöjistä, Panoplosaurus takana oikealla.
Panoplosaurus eli nykyisessä Pohjois-Amerikassa; sen luurankoja on löydetty Montanasta, Albertasta, Etelä-Dakotasta ja Teksasista.
Piirteet

Panoplosaurus oli noin 4,5–7 metriä pitkä ja kaksi metriä korkea. Se painoi noin kolme ja puoli tonnia ja söi matalia kasveja. Panoplosauruksella oli leveä, päärynänmuotoinen kallo, hampaaton edestä ja laajat sieraimet. Se oli samannäköinen kuin Edmontonia, mutta sillä ei ollut hartioista sojottavia pitkiä piikkejä. Tilalle sen panssari koostui paksuista luulevyjen sarjoista, jokaisessa silmiin pistävä harjanne. Levyt ovat maksuimmat hartioiden ja niskan kohdalta. Lyhyet piikit työntyivät ulos ruumiin sivuilta sekä hännästä.
Octavarium

| Octavarium Dream Theater |
| --- | --- | --- |

Studioalbumin tiedot
 Äänitetty : The Hit Factory, New York marraskuu 2004 – helmikuu 2005
 Julkaistu: 7. kesäkuuta 2005
 Tuottaja(t): Mike Portnoy & John Petrucci
 Tyylilaji: progressiivinen metalli  progressiivinen rock
 Kesto: 75.44
 Levy-yhtiö: Atlantic
Listasijoitukset
  Suomen virallinen lista: 2.
Dream Theaterin muut julkaisut
| Live at Budokan 2004 | Octavarium 2005 | Score 2006 |
Singlet albumilta Octavarium
 ”These Walls / Panic Attack” Julkaistu: 2005 (promo)
Octavarium on Dream Theaterin kahdeksas studiolevy, joka julkaistiin vuonna 2005. Levyyn on liitetty valtava määrä erilaisia "knoppeja" ja viittauksia. Octavariumilla Dream Theater palaa hieman enemmän alkuaikojensa tyyliseen syvästi progressiiviseen musiikkiin raskaan ja hieman thrash metal -vaikutteisen Train of Thoughtin jälkeen.
Levyn pääteemana on toistuvuus, eli se kuinka kaikki niin musiikissa, historiassa kuin missä tahansa muussakin kiertää ympyrää.
Levyn kuvitus

Levyn kuvitus sisältää paljon erilaisia viittauksia lukuihin kahdeksan (viittaa tavallisimman, diatonisen asteikon sävelten lukumäärään musiikissa), viisi ja kaksitoista (kromaattisessa asteikossa on 8 + 5 = 12 säveltä). Tämä liittyy jatkuvuuteen siinä mielessä, että esimerkiksi pianolla sävelten lukumäärää rajoittaa kromaattinen asteikko, ja täten erilaisia sävelkulkuja ei olekaan loputtomasti, vaan loppujen lopuksi kaikki alkaa alusta.
Musiikki

Levyn ensimmäinen kappale "The Root of All Evil" alkaa samalla sävelellä, mihin edellisen albumin viimeinen kappale "In the Name of God" loppuu. Levyn kappaleiden sävellajit nousevat kromaattisesti koko levyn ajan päätyen levyn viimeisellä takaisin perussäveleen. Kappaleissa on valtavasti viittauksia niin yhtyeen aiempiin kappaleisiin, kuin muidenkin pioneeriyhtyeiden kappaleisiin. Kaikki nämä kuvastavat jälleen kerran jatkuvuutta. Varsinainen viittauksien kultakimpale levyllä on sen nimiraita, "Octavarium". Kappale Sacrificed Sons kertoo syyskuun 11. päivän tapahtumista.
Kappalelista

The Root of All Evil – 8.25 (säv. Dream Theater, san. Portnoy)
The Answer Lies Within – 5.33 (säv. Dream Theater, san. Petrucci)
These Walls – 7.36 (säv. Dream Theater, san. Petrucci)
I Walk Beside You – 4.29 (säv. Dream Theater, san. Petrucci)
Panic Attack – 8.13 (säv. Dream Theater, san. Petrucci)
Never Enough – 6.46 (säv. Dream Theater, san. Portnoy)
Sacrificed Sons – 10.42 (säv. Dream Theater, san. LaBrie)
Octavarium – 24.00 ( säv. Dream Theater )
Someone Like Him (san. Petrucci)
Medicate (Awakening) (san. LaBrie)
Full Circle (san. Portnoy)
Intervals (san. Portnoy)
Razor's Edge (san. Petrucci)
Muusikot

James LaBrie – laulu
John Myung – basso
John Petrucci – kitarat, taustalaulu
Mike Portnoy – rummut, lyömäsoittimet ja taustalaulu
Jordan Rudess – kosketinsoittimet, continuum ja steel-kitara
Muusikot > Vierailijat

Orkesteri kappaleissa "Sacrificed Sons" ja "Octavarium":
Konserttimestari – Elena Barere
Viulut – Katherine Fong, Ann Lehmann, Katherine Livolsi-Stern, Laura McGinniss, Catherine Rio, Rocky Sortomme ja Yuri Vodozov
Alttoviulut – Vincent Lionti ja Karen Dreyfus
Sellot – Richard Locker ja Jeanne LeBlanc
Huilu – Pamela Sklar
Käyrätorvet – Joe Anderer ja Stewart Rose
Jousikvartetto kappaleessa "The Answer Lies Within"
Ensiviulu – Elena Barere
Toinen viulu – Carol Webb
Alttoviulu – Vincent Lionti
Sello – Richard Locker
Aiheesta muualla

Syvällisempi analyysi (Arkistoitu – Internet Archive) (englanniksi)
Albumi Octavarium Encyclopaedia Metallum -sivustolla (englanniksi)
Octavarium Discogsissa (englanniksi)
Northside

Findlaterin kirkko, Parnell Square.
Liikennettä Independent Bridgella Drumcondrassa.
Satama Howthissa.
Northside (iiriksi Taobh Ó Thuaidh) on alue Irlannissa Dublinin kreivikunnassa Liffeyn pohjoispuolella, Dublin Bayn länsipuolella. Pohjoisessa ja etelässä sitä rajoittavat Dublinin kreivikunnan rajat.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Northside (Dublin)
Oropíoi

| Oropíoi Ωρωπίοι |
| --- | --- |
 Kunnallisyksikön sijainti
 Oropíoi
 Koordinaatit: 38°18′12″N, 23°45′17″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Itä-Attika
Kunta:  Oropós
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  491301
Väkiluku (2011):  9 223
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Oropíoi (kreik. Ωρωπίοι; myös Oropíi; virallisesti Δημοτική Ενότητα Ωρωπίων, Dimotikí Enótita Oropíon) on yksi Oropóksen kunnan kunnallisyksiköistä ja entinen itsenäinen Kreikan kunta (Δήμος Ωρωπίων, Dímos Oropíon). Se sijaitsee Itä-Attikan alueyksikössä Attikan alueella. Kunnallisyksikön väkiluku on 9 223 (vuonna 2011).
Skála Oropoún kylä.
Oropíoin kunnallisyksikön suurin asutus on Néa Palátian kaupunki. Siihen kuuluu myös muun muassa koko kunnan keskus Oropóksen kylä. Oropíoin kunnallisyksikkö käsittää alueen Oropóksen kunnan luoteisosassa Eteläisen Euboianlahden rannalla.
Oropíoi oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Oropóksen kunnaksi yhdessä Afídneen, Avlónaksen, Kálamoksen, Kapandrítin, Malakásan, Markópoulo Oropoún, Polydéndrin ja Sykáminon kanssa, jolloin se muuttui uuden kunnan kunnallisyksiköksi.
Kunnallisyksikön osat

Oropíoin kunnallisyksikkö muodostuu seuraavista kylä- ja kaupunkiyhdyskunnista ja asutuksista:
| Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- |
| Néa Palátia | Agía Aikateríni | 57 |
| Néa Palátia | Ágios Athanásios | 99 |
| Néa Palátia | Ágios Konstantínos | 386 |
| Néa Palátia | Néa Palátia | 2 723 |
| Néa Palátia | Póntioi | 308 |
| Oropós | Kámpos Oropoú | 255 |
| Oropós | Oropós | 1 111 |
| Oropós | Platánia Oropoú | 138 |
| Skála Oropoú | Chalkoútsi | 2 094 |
| Skála Oropoú | Néa Politeía | 622 |
| Skála Oropoú | Skála Oropoú | 1 430 |
Yhteensä: 9 223
Ninja Turtles: The Next Mutation

| Ninja Turtles: The Next Mutation |
| --- | --- |
 Sarjan logo.
Tyyli:  Toiminta, seikkailu, komedia
Kestoaika:  25 min
Luoja(t):  Haim Saban
Pääosissa:  Michael Dobson Kirby Morrow Jason Gray-Stanford Matt Hill
Alkuperämaa:   Yhdysvallat
Alkuperäiskieli:  englanti
Verkko:   FOX
Esitetty:  12. syyskuuta 1997 – 20. maaliskuuta 1998
Tuotantokausia:  1
Jaksoja:  26
Tuotanto
Tuottaja(t):  Randy Cheveldave James Shavick
Vastaava(t) tuottaja(t):  Haim Saban
Linjatuottaja:  Allan Levine
Ohjaaja(t):  Ed Anders Ed Anders Robert Lee
Käsikirjoittaja(t):  Dan Clark Rhonda Smiley Alan Swayze Todd Swift Eric Weinthal
Tuotantoyhtiö(t):  Saban Entertainment Fox Kids Mirage Studios
Aiheesta muualla
IMDb 
Ninja Turtles: The Next Mutation on yhdysvaltalainen televisiosarja, jonka tuotti Saban Entertainment. Sitä tuotettiin yhteensä 26 jaksoa yhden tuotantokauden verran ennen kuin sarja päätettiin lopettaa huonon katsojamäärän vuoksi.
Sarjassa nähtiin monia uusia asioita Teini-ikäiset mutanttininjakilpikonnat tarustosta, kuten armeija humanoidilohikäärmeitä nimeltään The Rank, joita johti Dragonlord. Poikkeuksellisesti April O'Neil ja Casey Jones eivät esiintyneet sarjan aikana. Mukana oli kuitenkin viides, mutta naaraspuolinen turtles Venus de Milo.
Hahmoluettelo > Sankarit

Leonardo
Donatello
Michelangelo
Rafaello
Tikku
Venus de Milo
Chung I
Andre
Hahmoluettelo > Viholliset

Silppuri
Dragon Lord
Wick
Simon Bonesteel
Tri Cornelius Quease
Silver
Vam Mi
Bing
Chi Chu
Rooleissa

| 0 | 1 | 2 |
| --- | --- | --- |
|  Gabe Khouth  | … |  Leonardo   |
|  Jarreed Blancard  | … |  Michaelangelo   |
|  Ricard Yaw  | … |  Donatello   |
|  Mitchell A. Lee Yuen  | … |  Rafaello   |
|  Nicole Parker  | … |  Venus de Milo   |
|  Fiona Scott  | … |  Tikku   |
|  Patrick Pon  | … |  Silppuri   |
|  Gary Chalk  | … |  Silver   |
|  Lauren Attadia  | … |  Chi Chu   |
|  Saffron Henderson  | … |  Vam-Mi   |
|  Scott McNeil  | … |  Simon Bonesteel   |
|  Justin Soon  | … |  Bing   |
|  Chong Tseng  | … |  Chung I   |
|  Michael Dobson  | … |  Monkey Thief Mick   |
|  Ronnie Way  | … |  Monkey Thief Dick   |
Rooleissa > Äänirooleissa

| 0 | 1 | 2 |
| --- | --- | --- |
|  Michael Dobson  | … |  Leonardo   |
|  Kirby Morrow  | … |  Michaelangelo   |
|  Jason Gray-Stanford  | … |  Donatello   |
|  Matt Hill  | … |  Rafaello   |
|  OgLalainia Lindbergh  | … |  Venus de Milo   |
|  Stephen Mendel  | … |  Tikku   |
|  Sherry Thorson  | … |  Chi Chu   |
|  Lee Tockar  | … |  Wick   |
|  Colin Musback  | … |  Bing   |
Aiheesta muualla

Ninja Turtles: The Next Mutation TV.comissa (Arkistoitu – Internet Archive) (englanniksi)
FOGU (Arkistoitu – Internet Archive)